Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2021/C 467/11)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

TEADE KOONDDOKUMENDI STANDARDMUUDATUSE KOHTA

„Uhlen Blaufüsser Lay/Uhlen Blaufüßer Lay“

PDO-DE-02081-AM02

Teate esitamise kuupäev: 16. september 2021

HEAKSKIIDETUD MUUDATUSE KIRJELDUS JA PÕHJUSED

Veini/veinitoodete kirjeldus

määrusega (EL) 2017/2393 muudeti määruse (EL) nr 1308/2013 VII lisa II osa punkti 1 alapunkti c teist taanet. Sätet, mille kohaselt võib sellise kaitstud päritolunimetusega veini, mis on saadud rikastamiseta või mida on rikastatud üksnes osalise kontsentreerimise teel vastavalt VIII lisa I osa B jao punktile 1, maksimaalne üldalkoholisisaldus mahuprotsentides ületada 15 mahuprotsenti, on täiendatud järgmise sõnastusega: „kui see on lubatud asjaomase kaitstud päritolunimetuse tehnilises toimikus esitatud tootespetsifikaadiga;“. Tootespetsifikaati tuli teha vastav täiendus.

KOONDDOKUMENT

1. Nimetus(ed)

Uhlen Blaufüsser Lay

Uhlen Blaufüßer Lay

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

5. Kvaliteetvahuvein

4. Veini(de) kirjeldus

1. Qualitätswein (kvaliteetvein)

LÜHIKIRJELDUS

Uhlen Blaufüsser Lays valmistatakse valgeid veine viinamarjasordist „Riesling“. Viinamarjasaadusi on kolme tüüpi, mis omaduste poolest mõnevõrra erinevad: Qualitätswein (kvaliteetvein), Prädikatswein (eritähisega vein) ja Sekt b.A (määratletud piirkonna kvaliteetvahuvein).

Noor „Uhlen Blaufüsser Lay“ on kahvatukollase, mõnikord roheka värvusega, mis laagerdumise käigus muutub intensiivsemaks ja on täielikult laagerdunud veini puhul rikkalik sügavkuldne. Veini aroomi iseloomustab puuviljanootide ja kildakivile tüüpilise mineraalsuse koosmõju. Mere sügavamate kihtide savisemad setted annavad veinile „Uhlen Blaufüsser Lay“ („Uhlen Blaufüßer Lay“) maitse, mida sageli kirjeldatakse kui „mõnevõrra jahedam“. Kihisev, mikrokristalne struktuur ja mineraalid võbelevad õrnalt keelel, meenutades vürtsikat meretuult. Mõnel aastal on isegi võimalik tunda mereveele omast soolast joodimaitset.

Kui analüütiliste omaduste kohta ei ole väärtust märgitud, kohaldatakse asjaomaseid õigusnorme.

ÜLDISED ANALÜÜTILISED OMADUSED

Maksimaalne üldalkoholisisaldus (mahuprotsentides)

–

Minimaalne tegelik alkoholisisaldus (mahuprotsentides)

–

Minimaalne üldhappesus

–

Maksimaalne lenduvate hapete sisaldus (milliekvivalentides liitri kohta)

–

Maksimaalne vääveldioksiidi üldsisaldus (milligrammides liitri kohta)

–

2. Prädikatswein, mida täiendab Auslese

LÜHIKIRJELDUS

Uhlen Blaufüsser Lays valmistatakse valgeid veine viinamarjasordist „Riesling“. Viinamarjasaadusi on kolme tüüpi, mis omaduste poolest mõnevõrra erinevad: Qualitätswein (kvaliteetvein), Prädikatswein (eritähisega vein) ja Sekt b.A (määratletud piirkonna kvaliteetvahuvein).

Noor „Uhlen Blaufüsser Lay“ on kahvatukollase, mõnikord roheka värvusega, mis laagerdumise käigus muutub intensiivsemaks ja on täielikult laagerdunud veini puhul rikkalik sügavkuldne. Veini aroomi iseloomustab puuviljanootide ja kildakivile tüüpilise mineraalsuse koosmõju. Mere sügavamate kihtide savisemad setted annavad veinile „Uhlen Blaufüsser Lay“ („Uhlen Blaufüßer Lay“) maitse, mida sageli kirjeldatakse kui „mõnevõrra jahedam“. Kihisev, mikrokristalne struktuur ja mineraalid võbelevad õrnalt keelel, meenutades vürtsikat meretuult. Mõnel aastal on isegi võimalik tunda mereveele omast soolast joodimaitset. Eespool kirjeldatud lõhna- ja maitsespekter on Auslese puhul hõrgult magus.

Üldalkoholisisaldus võib ületada 15 mahuprotsenti.

Kui analüütiliste omaduste kohta ei ole väärtust märgitud, kohaldatakse asjaomaseid õigusnorme.

ÜLDISED ANALÜÜTILISED OMADUSED

Maksimaalne üldalkoholisisaldus (mahuprotsentides)

–

Minimaalne tegelik alkoholisisaldus (mahuprotsentides)

–

Minimaalne üldhappesus

–

Maksimaalne lenduvate hapete sisaldus (milliekvivalentides liitri kohta)

–

Maksimaalne vääveldioksiidi üldsisaldus (milligrammides liitri kohta)

–

3. Prädikatswein, mida täiendab Beerenauslese, Trockenbeerenauslese, Eiswein

LÜHIKIRJELDUS

Uhlen Blaufüsser Lays valmistatakse valgeid veine viinamarjasordist „Riesling“. Viinamarjasaadusi on kolme tüüpi, mis omaduste poolest mõnevõrra erinevad: Qualitätswein (kvaliteetvein), Prädikatswein (eritähisega vein) ja Sekt b.A (määratletud piirkonna kvaliteetvahuvein).

Noor „Uhlen Blaufüsser Lay“ on kahvatukollase, mõnikord roheka värvusega, mis laagerdumise käigus muutub intensiivsemaks ja on täielikult laagerdunud veini puhul rikkalik sügavkuldne. Veini aroomi iseloomustab puuviljanootide ja kildakivile tüüpilise mineraalsuse koosmõju. Mere sügavamate kihtide savisemad setted annavad veinile „Uhlen Blaufüsser Lay“ („Uhlen Blaufüßer Lay“) maitse, mida sageli kirjeldatakse kui „mõnevõrra jahedam“. Kihisev, mikrokristalne struktuur ja mineraalid võbelevad õrnalt keelel, meenutades vürtsikat meretuult. Mõnel aastal on isegi võimalik tunda mereveele omast soolast joodimaitset. Eespool kirjeldatud lõhna- ja maitsespekter on Auslese puhul hõrgult magus, Beerenauslese puhul kreemjalt magus ning võib sisaldada ka meenoote. Sellised lõhna- ja maitsenüansid on Trockenbeerenauslese puhul veelgi tuntavamad. Eisweini puhul lisandub eespool kirjeldatud lõhna- ja maitsespektrisse pikantset happesust.

Üldalkoholisisaldus võib ületada 15 mahuprotsenti.

Kui analüütiliste omaduste kohta ei ole väärtust märgitud, kohaldatakse asjaomaseid õigusnorme.

ÜLDISED ANALÜÜTILISED OMADUSED

Maksimaalne üldalkoholisisaldus (mahuprotsentides)

–

Minimaalne tegelik alkoholisisaldus (mahuprotsentides)

–

Minimaalne üldhappesus

–

Maksimaalne lenduvate hapete sisaldus (milliekvivalentides liitri kohta)

–

Maksimaalne vääveldioksiidi üldsisaldus (milligrammides liitri kohta)

–

4. Määratletud piirkonna kvaliteetvahuvein (Sekt b.A.)

LÜHIKIRJELDUS

Uhlen Blaufüsser Lays valmistatakse valgeid veine viinamarjasordist „Riesling“. Viinamarjasaadusi on kolme tüüpi, mis omaduste poolest mõnevõrra erinevad: Qualitätswein (kvaliteetvein), Prädikatswein (eritähisega vein) ja Sekt b.A (määratletud piirkonna kvaliteetvahuvein).

Noor „Uhlen Blaufüsser Lay“ on kahvatukollase, mõnikord roheka värvusega, mis laagerdumise käigus muutub intensiivsemaks ja on täielikult laagerdunud veini puhul rikkalik sügavkuldne.

Veini aroomi iseloomustab puuviljanootide ja kildakivile tüüpilise mineraalsuse koosmõju. Mere sügavamate kihtide savisemad setted annavad veinile „Uhlen Blaufüsser Lay“ („Uhlen Blaufüßer Lay“) maitse, mida sageli kirjeldatakse kui „mõnevõrra jahedam“. Kihisev, mikrokristalne struktuur ja mineraalid võbelevad õrnalt keelel, meenutades vürtsikat meretuult. Mõnel aastal on isegi võimalik tunda mereveele omast soolast joodimaitset. Sekt b.A. puhul on veinile Prädikatswein omane lõhna- ja maitsespekter vahuveini tootmisel tekkinud süsihappegaasi tõttu tugevam ja intensiivsem.

Kui analüütiliste omaduste kohta ei ole väärtust märgitud, kohaldatakse asjaomaseid õigusnorme.

ÜLDISED ANALÜÜTILISED OMADUSED

Maksimaalne üldalkoholisisaldus (mahuprotsentides)

13,5.

Minimaalne tegelik alkoholisisaldus (mahuprotsentides)

11,5.

Minimaalne üldhappesus

–

Maksimaalne lenduvate hapete sisaldus (milliekvivalentides liitri kohta)

–

Maksimaalne vääveldioksiidi üldsisaldus (milligrammides liitri kohta)

–

5. Veinivalmistustavad

5.1. Veinivalmistuse eritavad

1. Veinivalmistamise puhul kehtestatud piirangud

Ei ole lubatud järgmine: kaaliumsorbaat, lüsosüüm, dimetüüldikarbonaat, elektrodialüüs, alkoholitustamine, katioonivahetajad, kontsentreerimine (krüokontsentratsioon, osmoos, kooniline tsentrifuug), magustamine, tammelaastud või -valmistised.

2. Qualitätswein (kvaliteetvein)

Veinivalmistuse eritavad

Vähemalt 88 Oechsle kraadi või üldhappesus (väljendatud viinhappena) kuni 7,5 g/l

Kuni 100 Oechsle kraadi ja kangendatud veinid: maksimaalne jääksuhkrusisaldus = seaduse järgi „poolkuiv“.

Üle 100 Oechsle kraadi: maksimaalne jääksuhkrusisaldus = virde tihedus / 3

3. Eritähisega vein (Prädikatswein)

Veinivalmistuse eritavad

Auslese: vähemalt 105 Oechsle kraadi; minimaalne jääksuhkrusisaldus 90 g/l

Beerenauslese: vähemalt 130 Oechsle kraadi; minimaalne jääksuhkrusisaldus 150 g/l

Trockenbeerenauslese: vähemalt 180 Oechsle kraadi; minimaalne jääksuhkrusisaldus 180 g/l

Eiswein: vähemalt 130 Oechsle kraadi; minimaalne jääksuhkrusisaldus 150 g/l

4. Määratletud piirkonna kvaliteetvahuvein (Sekt b.A.)

Veinivalmistuse eritavad

tavapärane kääritamine pudelis

5.2. Maksimaalne toodang

70 hektoliitrit hektari kohta

6. Määratletud geograafiline piirkond

„Uhlen Blaufüsser Lay“ on osa kaitstud päritolunimetusest „Mosel“ (KPNi „Mosel“ registreerimisnumber on PDO-DE-A1270).

Uhlen Blaufüsser Lay viinamarjaistandused asuvad Rheinland-Pfalzi liidumaal, Mayen-Koblenzi maapiirkonnas, Winningeni omavalitsusüksuses. Nimetus „Blaufüßer Lay“ on kantud kinnistusraamatusse põllumaana. Sellist nimetust on üle kümne aasta kasutatud etikettidel kui kildakihti tähistavat märgist. Murdekeelne sõna Blumslay (sõnast Blaufüßer Lay – Blauslay – Blooslay – Blumslay), mis on leidnud tee tagasi kirjakeelde, tähendab viinamarjaistanduse kohal asuvat vaatluskohta. Ala algab maatükiga 2219/1 ja lõpeb allavoolu maatükkidega 2179, 2181/1, 2186, 2190, 2189/2.

Kaitstud päritolunimetusega toodet „Uhlen Blaufüsser Lay“ võib toota kaitstud päritolunimetuse „Mosel“ all registreeritud piirkonnas (KPNi „Mosel“ registreerimisnumber on PDO-DE-A1270). Määratletud piirkond asub kaitstud päritolunimetusega „Mosel“ hõlmatud piirkonnas.

Uhlen Blaufüßer Lay piirkond hõlmab 1,96 ha suurust ala.

7. Peamine viinamarjasort (peamised viinamarjasordid)

„Weißer Riesling“ – „Riesling“, „Riesling renano“, „Rheinriesling“, „Klingelberger“

8. Seos(t)e kirjeldus

Uhlen Blaufüsser Lay paikneb Moseli alamjooksu astangulisel maastikul. Uhlen Blaufüsser Lay terrassid on rajatud traditsioonilisel viisil suunaga edelasse ja asuvad ligikaudu 75–210 meetri kõrgusel üle merepinna. Viimase viie aasta keskmine temperatuur 11,6 °C on olnud suhteliselt kõrge, nagu võib sellise väga madala asukoha puhul eeldada. Vähene sademete hulk (ligikaudu 620 mm) ja suur päikesepaisteliste tundide arv (1 922) loovad mikrokliima, mis erineb muudest KPNiga „Mosel“ piirkondadest ning tagab viinamarjade küpsuse (võimalikult suur alkoholisisaldus, vähene happesus ja küpsed fenoolid). Veine iseloomustab väga väljendusrikas ja täidlane maitse. Erilised geoloogilised tingimused aitavad märkimisväärselt kaasa Uhlen Blaufüsser Lay piirkonna viinamarjade füsioloogilise küpsuse saavutamisele ning kujundavad piirkonnas valmistatavatele veinidele eriomaseid lõhna- ja maitsenüansse.

Geokronoloogilisel skaalal liigitub Uhlen Blaufüßer Lay devoni ajastusse ja alamdevoni ladestikku. Täpsemalt sisaldab see setteid Oberemsi-Laubachi ladestu alumisest osast ja vanemaid setteid Laubachi kihtidest. Üha paksenevad tumedad põhjamuda ja kildakivilademed annavad tunnistust mere sügavamaks muutumisest. Nendest setetest tingitud murenenud, kivise pinnase puhul on tegemist eri liiki savirikaste ja kildakiviste rähkmuldadega. Mulla suurem savisisaldus võrreldes kaitstud päritolunimetustega hõlmatud naaberpiirkondadega põhjustab suurema veemahutavuse ja keskmisest madalama temperatuuri alumistes pinnasekihtides. Selle tulemusena on organoleptilised erinevused võrreldes naaberpiirkonna kaitstud päritolunimetustega märkimisväärsed. Veinil „Uhlen Blaufüsser Lay“ on puuviljakomponentide osakaal üldiselt tagasihoidlikus lõhnabuketis väike. Sellest tulenev mineraalsuse lõhn tekitab maitsmisel tunde, mida on kõige sagedamini kirjeldatud kui „peen, jahe, selge“.

Inimtegevuse mõju põhineb tuhandeid aastaid vanal viinamarjakasvatustraditsioonil. Tava rajada viinamarjaistandused kivipiiretega toetatud terrassidele pärineb Rooma ajast. 380. aastal kirjeldas Rooma luuletaja Ausonius selliseid rajatisi kui amfiteatreid. Terrassidelt väljakaevatud Rooma mündid, eeldatavasti kunagised ohvriannid, kinnitavad seda tava veelgi. Viinamarju on selles piirkonnas järjepidevalt kasvatatud alates Rooma ajast, seejuures on sajandite jooksul pidevalt parandatud tootmiskvaliteeti, leides uusi kasvatusviise (hekkidena, vaiade või traatraami toel) ja aretades uusi viinamarjasorte (19. sajandi algusest sort „Riesling“).Viimastel aastakümnetel kasvanud keskkonnateadlikkus ja üha vähem on hakatud kasutama kiirelt lahustuvaid mineraalväetisi. Tänu sellele on looduslikud mikrofloora ja -fauna populatsioonid mullas taastunud, soodustades nii toitainete imendumist kui ka katioonivahetust, mis üha enam toimuvad keerukate molekulide liitumise tulemusena ning moodustavad sümbioose narmasjuurte mikroobidega. Neid mikroobe saab kasutada mullas sisalduvate orgaaniliste ainete ja mineraalide edasikandjatena, muutes seega veini maitse- ja lõhnaomadused veelgi ainulaadsemaks.

Eespool kirjeldatud seos kehtib ka Sekt b.A. (määratletud piirkonna vahuvein) kohta.

9. Olulised lisatingimused (pakendamine, märgistamine, muud nõuded)

Õigusraamistik

Liikmesriigi õigusaktid

Lisatingimuse liik

Täiendavad märgistusnõuded

Tingimuse kirjeldus

Etikettidel ja pakenditel esitatav teave on määratletud Euroopa Liidu, Saksamaa Liitvabariigi ja Rheinland-Pfalzi liidumaa kehtivate õigusaktidega. Selleks et veini etiketil kasutada kõnealuse päritolunimetusega seotud traditsioonilisi nimetusi, peab vein olema enne läbinud ametliku kontrolli. Ainult selline vein, mis vastab ametliku kontrolli käigus konkreetsetele nõuetele, saab ametliku kontrollinumbri, mis koosneb mitmest numbrist (AP-number), kuhu on märgitud kontrolliasutus, ettevõtte number, kontrollimiseks esitatud veinide arv ja kontrollimise aasta või aasta, mil kontrollinumber väljastati. Kontrollinumber peab olema märgitud etiketile. Traditsioonilised mõisted „Qualitätswein“, „Prädikatswein“ ja „Sekt b.A.“ on seotud kaitstud päritolunimetusega ning võivad asendada nimetust KPN.

Link tootespetsifikaadile

www.ble.de/eu-qualitaetskennzeichen-wein

(1) EÜT L 9, 11.1.2019, lk 2.